સોમવારે બપોરે ગુજરાત આવી પહોંચેલ રાહુલ ગાંધીએ પણ ગાંધીનગર ખાતે અલ્પેશ ઠાકોર દ્વારા આયોજીત નવસર્જન જનાદેશ મહાસંમેલનમાં ભાજપ તથા નરેન્દ્ર મોદી પર આકરા પ્રહારો કર્યા હતા. આ કાર્યક્રમમાં ભાગ લેવા માટે હાર્દિક પટેલ તથા જીજ્ઞેશ મેવાણીને પણ આમંત્રણ પાઠવવામાં આવ્યું હતું. આ ઉપરાંત એવી પણ વાતો હતી કે, મહાસંમેલન બાદ રાહુલ ગાંધી આ બંને યુવા નેતાઓ સાથે વન ટુ વન બેઠક કરશે. જો કે, હાર્દિક પટેલે ફરી એકવાર રાહુલ ગાંધીના આમંત્રણનો અસ્વીકાર કર્યો હતો. તેમણે કહ્યું હતું કે, તેઓ વ્યસ્ત હોવાથી અને અમદાવાદની બહાર હોવાથી રાહુલ ગાંધીને નહીં મળી શકે.